Rikunarita-ORG/Wikinium huggingface dataset:
# Ol čiki raštas

| Ol čiki raštas |
| --- |
|  |
| **Tipas** | abėcėlė |
| **Naudojamas kalbose** | santalų |
| **Rašymo kryptis** | iš kairės į dešinę |
| **Laikotarpis** | 1939- dabar |
| **ISO 15924** | olck |
| **Unicode** |  |
| Genealogija |
| **Kilmė** | izoliuotas |
| **Dukterinės sistemos** |  |

**Ol čiki raštas** (ᱚᱞ ᱪᱤᱠᱤ) – abėcėlinė rašto sistema, skirta užrašyti santalų kalbai. Tai austroazinė kalba, priešingai nei daugelis kitų Indijos kalbų. Šiai kalbai sukurtas ol čiki raštas yra abėcėlinis, o ne brahmi raštų šeimai priklausanti abugida, kaip kad daugelis Pietų ir Pietryčių Azijos raštų.

Ol čiki raštą sukūrė iš Orisos kilęs santalų rašytojas, švietėjas Raghunathas Murmu. 1939 m. jis šį raštą pristatė Majurbhandžo valstijos parodoje. Šis raštas vėliau paskelbtas oficialiu santalų kalbos raštu ir iš dalies išstūmė lig tol naudotą krikščionių misionierių įvestą lotynišką raštą.

Raghunathas Murmu raštą kūrė taip, kad kiekvienas rašmuo atspindėtų su jo atvaizduojamu garsu susijusį žodį ar veiksmą, pvz., ᱳ ženklina žmogų, tariantį garsą [o], ᱜ – vemiantį žmogų, kadangi tariant garsą k’ burnos padargai yra panašiai, kaip vemiant.

## Raštas

Raidyną sudaro 30 rašmenų:

Kongreso bibliotekos perraša:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ᱚ | ᱛ | ᱜ | ᱝ | ᱞ | ᱟ | ᱠ | ᱡ | ᱢ | ᱣ | ᱤ | ᱥ | ᱦ | ᱧ | ᱨ | ᱩ |
| a | t | g | ṃ | l | ā | k | j | m | w | i | s | ẖ | ñ | r | u |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ᱪ | ᱫ | ᱬ | ᱭ | ᱮ | ᱯ | ᱰ | ᱱ | ᱲ | ᱳ | ᱴ | ᱵ | ᱶ | ᱷ |
| c | d | ṇ | j | e | p | ḍ | n | ṛ | o | ṭ | b | ṅ | h |

* Prie priebalsės pridėtas ženklas ᱷ žymi aspiruotą garsą (pvz., ᱛᱷ = /tʰ/).
* Nosiniai balsiai žymimi vienu tašku, pvz., ᱳᱸ = /õ/.
* Nosiniai ištęsti balsiai žymimi dviem taškais, pvz., ᱮᱺ = /ɛ̃/.

### Skaitmenys

Skaitmenys padaryti pagal indiškus.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ᱐ | ᱑ | ᱒ | ᱓ | ᱔ | ᱕ | ᱖ | ᱗ | ᱘ | ᱙ |
| 0 | 1 | 2 | 3 | 4 | 5 | 6 | 7 | 8 | 9 |

## Nuorodos

* Apie ol čiki raštą Archyvuota kopija 2018-08-08 iš Wayback Machine projekto.
* Ol čiki šriftai[neveikianti nuoroda]
# Bong Joon-ho

| Bong Džiunho kor. 봉준호 = *Bong Joon-ho* |
| --- |
|  |
| 2017 m. |
| Gimė | 1969 m. rugsėjo 14 d. Tegu, Pietų Korėja |
| Tautybė | korėjietis |
| Pilietybė | Pietų Korėja |
|  |
| Veikla | Kino režisierius, scenaristas, prodiuseris |
|  |
| Alma mater | Jonsei universitetas |
|  |
|  **Vikiteka** | Bong Joon-ho |

**Bong Džiunho** (kor. 봉준호 = *Bong Joon-ho*, g. 1969 m. rugsėjo 14 d.) – Pietų Korėjos filmų režisierius, scenaristas, prodiuseris, Auksinės palmės šakelės, Oskaro, Auksinio gaublio ir kitų apdovanojimų laureatas. Jo filmuose dominuoja pasakojimas apie socialines problemas, kurios atskleidžiamos pasitelkiant juodosios komedijos, siaubo, trilerio ir kitų žanrų samplaiką.

## Biografija

Gimė Pietų Korėjos Tegu mieste, vaikystę praleido Seule. Nuo mažens domėjosi kinu. Jonsei universitete studijavo sociologiją, su kitais studentais buvo įsteigęs kino kūrėjų klubą.

## Kūryba

Kaip scenaristas kine debiutavo 1997 m. su filmu „Kaktuso motelis“, o kaip režisierius – 2000 m. su filmu „Lojantys šunys nekanda“. Tarptautinio pripažinimo sulaukė jau su antruoju savo režisuotu filmu „Prisiminimai apie žmogžudystę“, išleistu 2003 m. ir laimėjusiu 13 apdovanojimų. 2006 m. išleistas „Šeimininkas“ tapo vienu finansiškai sėkmingiausių filmų Pietų Korėjos kino istorijoje. Septintasis Bong Džiunho režisuotas filmas „Parazitas“ buvo apdovanotas Auksine palmės šakele 2019 m. Kanų kino festivalyje, o 2020 m. Oskarų apdovanojimuose laimėjo keturiose kategorijose bei sulaukė pripažinimo Auksinių gaublių apdovanojimuose.

### Filmografija

| Metai | Filmas | Indėlis |
| --- | --- | --- |
| Režisierius | Scenaristas | Prodiuseris |
| 1997 | *Kaktuso motelis* kor. 모텔 선인장, angl. *Motel Cactus* |  | ✔ |  |
| 1999 | *Vaiduoklis* kor. 유령, angl. *Phantom: The Submarine* |  | ✔ |  |
| 2000 | Lojantys šunys nekanda kor. 플란다스의 개, angl. *Barking Dogs Never Bite* | ✔ | ✔ |  |
| 2003 | Prisiminimai apie žmogžudystę kor. 살인의 추억, angl. *Memories of Murder* | ✔ | ✔ |  |
| 2005 | Antarkties dienoraštis kor. 남극 일기, angl. *Antarctic Journal* |  | ✔ |  |
| 2006 | Šeimininkas kor. 괴물, angl. *The Host* | ✔ | ✔ |  |
| 2009 | Motina kor. 마더, angl. *Mother* | ✔ | ✔ |  |
| 2013 | Sniego traukinys kor. 설국열차, angl. *Snowpiercer* | ✔ | ✔ |  |
| 2014 | Rūkas jūroje kor. 해무, angl. *Sea Fog* |  | ✔ | ✔ |
| 2017 | Okdžia kor. 옥자, angl. *Okja* | ✔ | ✔ | ✔ |
| 2019 | Parazitas kor. 기생충, angl. *Parasite* | ✔ | ✔ | ✔ |

## Šaltiniai
# Geras, blogas ir keistas

| *Geras, blogas ir keistas* |
| --- |
|  |
|   |
| Pavadinimas | 좋은 놈, 나쁜 놈, 이상한 놈 (Jongheun Nom, Nabbeun Nom, Isanghan Nom) |
| Kilmės šalis | Pietų Korėja |
| Režisierius | Kim Ji-woon |
| Prodiuseris (-iai) | Kim Ji-woon Choi Jae-won |
| Scenaristas (-ai) | Kim Ji-woon Kim Min-suk |
| Vaidina | Song Kang-ho Lee Byung-hun Jung Woo-sung |
| Metai | 2008 |
| Žanras | vesternas (veiksmo) |
| Trukmė | **Kanų kino festivalis** 120 min. **Pietų Korėja** 139 min. |
| Kalba | korėjiečių, japonų ir kinų |
| Platintojas | CJ Entertainment |
| Montažas | Nam Na-yeong |
| Kinematografija | Oh Seung-chul |
| **IMDb įrašas** |

**Geras, blogas ir keistas** (kor. 좋은 놈, 나쁜 놈, 이상한 놈 = *Jongheun Nom, Nabbeun Nom, Isanghan Nom*) – 2008 m. korėjiečių veiksmo vesternas. Filme pasakojama apie vienos iš kinų dinastijos paslėptą lobį bei jį siekiančius surasti veikėjus.

## Aktoriai

* Song Kang-ho – *Yoon Tae-goo*, Keistas
* Lee Byung-hun – *Park Chang-i*, Blogas
* Jung Woo-sung – *Park Do-won*, Geras
* Yoon Je-moon – *Byeong-choon*, Machurian banditų lyderis
* Ryoo Seung-soo – *Man-gil*, Yoon Tae-goo’s draugas
* Song Yeong-chang – *Kim Pan-joo*
# 305 m.

**305** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje

### Gimtadieniai

**Nedatuota Šventasis Damasas I, Romos katalikų bažnyčios popiežius (Romos vyskupas) nuo 366 m. spalio 1 d. iki mirties. Šventasis, šventė - gruodžio 11 d (m. 384 m.).

## Nuorodos
# Netflix

Netflix Inc.|  |
| Forma | Akcinė bendrovė |
| Įkurta |  Kalifornija, JAV (1997 m. rugsėjo 29 d. (1997-09-29)) |
| Įkūrėjas (-ai) | Marc Randolph Reed Hastings |
| Centrinė būstinė |  Los Gatos, Kalifornija, Jungtinės Amerikos Valstijos |
| Aptarnaujama teritorija | Veikia tarptautiniu mastu (išskyrus Kiniją, Krymą, Siriją ir Šiaurės Korėją, 2016 m.) |
| Produktai | vaizdo formato transliacija internetu |
| Darbuotojų | 2 189 (2014) |
| Tinklalapis | Oficiali svetainė |

**„Netflix“** – JAV filmų produkcijos ir srautinių transliacijų kompanija, teikianti pasaulines vaizdo formato transliavimo internetu, anksčiau teikusi DVD ir Blu-ray diskų nuomos internete paslaugas.

Kompanija įkurta 1997 m. Kalifornijoje, JAV. 1999 m. „Netflix“ pradėjo prenumerata paremtas paslaugas. 2007 m. vasario 25 d. „Netflix“ tinkle buvo užsakytas milijardinis DVD.

2016 m. sausio 6 d. kompanija Consumer Electronics Show parodoje pranešė, kad nuo šios dienos plečiasi pasauliniu lygiu ir pradeda teikti savo paslaugas visame pasaulyje, tame tarpe ir Lietuvoje, iškyrus keletą autokratinių šalių. 2024 m. kompanija turėjo daugiau nei 250 mln. prenumeratorių.

## Nuorodos

* Oficiali svetainė

## Šaltiniai
# 2032 m. vasaros olimpinės žaidynės

|  |
| --- |
| **XXXV Olimpinės žaidynės** |
| **Sostinė** | Brisbanas, Australija |
| **Valstybių skaičius** |  |
| **Sportininkų skaičius** |  |
| **Rungčių kiekis** |  |
| **Atidarymo ceremonija** | 2032 m. liepos 23 d. |
| **Uždarymo ceremonija** | 2032 m. rugpjūčio 8 d. |

**2032 m. vasaros olimpinės žaidynės** (angl. *2032 Summer Olympics*), oficialiai **XXXV olimpinės žaidynės** (angl. *Games of the XXXV Olympiad*) – tarptautinės sporto varžybos, vyksiančios 2032 m. Brisbane. Tai bus trečiosios istorijoje olimpinės žaidynės, kurios vyks Australijoje (prieš tai 1956 m. olimpiada ir 2000 m. olimpiada). Numatomas pagrindinis žaidynių stadionas – Brisbano futbolo stadionas.

## Miestai kandidatai

2019 m. birželio 24 d. Tarptautinis olimpinis komitetas paskelbė apie miestų kandidatų rinkimų proceso pasikeitimus, kuriais siekta užmegzti ilgalaikius santykius ir dialogą su galimais miestais kandidatais. Motyvuojant nauju procesu 2021 m. vasario 24 d. TOK paskelbė jog Brisbanas yra pagrindinis miestas kandidatas. Tų pačių metų liepos 21 d. TOK nariai balsavo ar leisti Australijos miestui rengti olimpines žaidynes be jokios konkurencijos. Rezultatu 72 už ir 5 prieš, Brisbanui suteiktos teisės rengti 2032 m. olimpiadą.

## Šaltiniai
# Žmogus, kuris pabėgo

| *Žmogus, kuris pabėgo* |
| --- |
|  |
|   |
| Pavadinimas | Un condamné à mort s'est échappé ou Le vent souffle où il veut |
| Kilmės šalis |  Prancūzija |
| Režisierius | Robert Bresson |
| Scenaristas (-ai) | Robert Bresson |
| Metai | 1956 |
| Žanras | drama |
| Trukmė | 99 min. |
| Kalba | prancūzų ir vokiečių |
| **IMDb įrašas** |

**Žmogus, kuris pabėgo** arba **Vėjas pučia kur nori** (pranc.  *Un condamné à mort s'est échappé ou Le vent souffle où il veut*) – 1956 m. sukurta biografinė drama pagal Andre Devigny prisiminimų knygą.

## Pagrindiniai aktoriai

*Aktorius – vaidmuo*
* François Leterrier – leitenantas Fontenas
* Charles Le Clainche – Fransua Žiustas
* Roland Monod – pastorius
* Maurice Beerblock – Blanšet
* Jacques Ertaud – Orsinis
* Roger Treherne – Teri
* Jean Philippe Delamarre – kalinys
* César Gattegno – kalinys

## Turinys

DĖMESIO: *toliau atskleidžiamos kūrinio detalės*

1943-ieji metai, Prancūzija. Pasipriešinimo judėjimo dalyvis leitenantas Fontenas vokiečių suimamas ir įkalinamas Liono kalėjime. Atsidūręs kameroje viršutiniame aukšte jis planingai ima rengtis pabėgimui, nors kiti kaliniai tokią galimybę vertina skeptiškai. Vienas kalinys, Orsinis, pasirenka kitą pabėgimo kelią, tačiau sugaunamas ir sušaudomas, tačiau ir tai nepakeičia Fonteno nusistatymo. Galiausiai jam paskelbiamas mirties nuosprendis ir tą patį vakarą į kamerą pasodinamas kitas kalinys, paauglys Žiustas. Fontenas įtaria, kad šis gali būti šnipas, tačiau sekanti naktis yra vienintelė galimybė pabėgti. Po ilgų pokalbių galiausiai Fontenas prisipažįsta, kad ketina bėgti ir pareiškia, kad Žiustas turi arba bėgti kartu, arba jis turės jį nužudyti. Žiustas nenoromis prisideda ir abiem vyrams pavyksta ištrūkti iš kalėjimo...

## Pagrindiniai apdovanojimai

| Apdovanojimas | Apdovanojimų kategorija | Asmuo | Rezultatas |
| --- | --- | --- | --- |
| BAFTA | geriausias filmas |  | Nominacija |
| Kanų kino festivalis | geriausias režisierius | Robert Bresson | Laimėjo |
| Auksinė palmės šakelė | Nominacija |
| Italijos nacionalinis kino žurnalistų sindikatas | geriausias užsienio režisierius | Nominacija |
# WorldCat

WorldCat logotipas
**WorldCat** – internetinis leidinių katalogas, kataloguojantis bibliotekų knygas iš viso pasaulio. 2019 m. pabaigos duomenimis, jam priklausė 17 983 bibliotekos iš 123 šalių. Katalogą prižiūri ir pildo JAV nepelno organizacija „Online Computer Library Center“ (OCLC) bei „WorldCat“ priklausančios bibliotekos. Katalogas yra nemokamas, ir bibliotekos talpinti savo kolekcijas taip pat gali nemokamai. Jis yra išlaikomas iš pelno, gaunamo iš kitų mokamų OCLC paslaugų bibliotekoms. 2017 m. duomenimis, WorldCat buvo didžiausias viešas elektroninis knygų katalogas pasaulyje.

OCLC organizaciją 1967 m. įkūrė amerikiečių bibliotekininkas Fred Kilgour. Tais pačiais metais buvo pradėta kurti katalogizavimo sistema, vėliau davusi pagrindą „WorldCat“. Katalogas viešai pristatytas ir pirmieji įrašai į jį buvo įtraukti 1971 m. 2006 m. OCLC paleido viešą, nemokamą portalą WorldCat.org, kuriame galima matyti visą knygų katalogą.

Kiekvienas įrašas „WorldCat“ kataloge turi specialų unikalų jam priskirtą *OCLC kontrolinį numerį* (angl. *OCLC control number*).

## Nuorodos ir šaltiniai

* WorldCat.org
* OCLC svetainė

## Šaltiniai
# Azijos tigrai

**Azijos tigrai** – itin sparčiai besivystančios Pietryčių Azijos valstybės.

Tai Pietų Korėja, Singapūras, Honkongas ir Taivanas.

Dėl aktyvios eksporto politikos ir užsienio prekybos mastų dar vadinami agresyviaisiais Azijos tigrais, kadangi už žemą kainą eksportuoja nemažai aukštųjų technologijų produkcijos, pramonėje naudoja vis modernesnes skaitmenines technologijas.

Terminas atsirado XX a. 9 deš., apibūdinant dinamišką Pietryčių Azijos ekonomikos augimą.

## Nuorodos

* Azijos „tigrai" veržiasi į pasaulinę rinką Archyvuota kopija 2007-03-11 iš Wayback Machine projekto. 2005 04 29, Kęstutis Girnius
* Post-Crisis Exchange Rate Regimes in Southeast Asia Archyvuota kopija 2006-03-26 iš Wayback Machine projekto.
# Maoizmas

**Maoizmas** (kin. 毛泽东思想, pinyin: *Máo Zédōng Sīxiǎng*) – komunistinė ideologija, išsivysčiusi iš marksizmo-leninizmo Kinijoje. Pradininkas buvo KLR vadovas Mao Dzedongas. Maoizmas laikomas Kinijos komunistų partijos oficialia doktrina.

Maoizmo idėjos Europoje ir Lotynų Amerikoje paplito 1960–1970 m. Tačiau populiarumas smuko sužinojus apie Kultūrinės revoliucijos padarinius.

Pastaruoju metu maoistiniai judėjimai aktyvūs daugelyje Azijos ir Lotynų Amerikos šalių (ypač aktyvūs Nepale, Indijoje, Filipinuose).

Pagrindinės maoizmo idėjos:

* Partinės biurokratijos kritika ir savarankiškų revoliucinio jaunimo grupių (chunveibinų) steigimas
* Partizaninis karas – pagrindinė revoliucijos taktika
* Kultūrinė revoliucija

Maoizmas (kitaip marksizmas-leninizmas-Mao Dzedongo išmintis) ir marksizmas-leninizmas-maoizmas (taipogi vadinamas maoizmu) skiriasi. Maozimas yra marksizmo-leninizmo pritaikymas tuometinės Kinijos politiniam klimatui, o marksizmas-leninizmas-maoizmas yra Mao Dzedongo idėjų (liaudies partizaninio karo, masių linijos, naujosios demokratijos, priešpriešų teorijos ir kt.) išvystymas ir pritaikymas internacionaliomis aplinkybėmis. Marksistai-leninistai-maoistai teigia, jog MLM yra aukščiausioji marksizmo stadija. „Kairieji“ MLM teigia, jog ši ideologija yra sintezuota Abimaelio Gusmano, o „dešinieji“ – Chosė Marija Sisono.

## Šaltiniai
# Serialas

**Serialas** (angl. *Series*) – ilgos trukmės televizijos dramaturgijos kūrinys, susidedantis iš epizodų, kurie susiję tematika, personažais. Paprastai serialai rodomi kasdien (beveik kasdien) kelerius metus arba vieną televizijos sezoną. Populiariausi TV serialai – šeimyninės serijos (veiksmas vyksta šeimoje), muilo operos (namų šeimininkėms skirti vaidinimai, pasižymintys melodramatiniu sentimentalumu). Taip pat populiarios situacijų komedijos, istorinės, fantastinės serijos, vesternai, detektyvai. TV serialams būdingos tam tikros personažų schemos bei dramaturginės taisyklės (sukeliamos teigiamos ir neigiamos emocijos, imituojama realaus gyvenimo tėkmė).

## Tipai

* Šeimyniniai
* Muilo operos
* Istoriniai
* Fantastiniai
* Vesternai
* Detektyvai
* Kriminaliniai
* Situacijų komedijos

## Bruožai

Pagrindinis serialų bruožas – išlaikyti intrigą. Visa istorija, siužetas neatskleidžiami per vieną epizodą. Kiekviename epizode tarp veikėjų įvyksta kas nors, kas traukia žmones jį žiūrėti ir kitą dieną. Paprastai epizodo pradžioje būna trumpas pakartojimas siužeto, kuris buvo rodytas kelis paskutiniuosius epizodus. Epizodo pabaigoje būtinai sukuriama įtampa.

## Veikėjai

Serialuose paprastai būna iki dešimties pagrindinių veikėjų, iš kurių – iki penkių pačių svarbiausių. Jie pasirodo kiekviename epizode. Tačiau serialuose epizodinius vaidmenis atlieka dešimtys aktorių. Kartais vienam epizodui pasitelkiami ypatingi kviestiniai svečiai. Užsienyje populiaru pasirodyti ir save suvaidinti žymiems dainininkams, sportininkams. Tokie svečiai ypač būdinti daugiaepizodinėse situacijų komedijose.

Vadinamosiose muilo operose visuomet būna vienas ar du pagrindiniai veikėjai - aukos. Vesternuose bei detektyvuose – „kietieji“ arba „geriečiai“, kurie visuomet nugali priešus, kad ir kokie galingi jie būtų.

## Istoriniai serialai

Istoriniuose serialuose atskleidžiama praeities kasdienybė. Tokie serialai turinio bei gamybos požiūriu yra patys sudėtingiausi, nes nuolat išlaikyti auditorijos dėmesį bei intrigą sukant istorinę juostą – sunku. Dažniausiai istorinius serialus sudaro iki dešimties epizodų. Jie būna rodomos per valstybines šventes.

## Fantastiniai serialai

Fantastiniuose serialuose apstu antgamtiškų jėgų, mistinių veikėjų, nuolatinė gėrio ir blogio kova.
# Argonas

| Argonas (Ar)
  |
| --- |
|  |
| Periodinė grupė |
Inertinės dujos
 |
| Atomo numeris | 18
  |
| Išvaizda |
?  |
| Atomo savybės
  |
| Atominė masė (Molinė masė) |
39,948(1) а.m.v. (g/mol)
 |
| Atomo spindulys |
88 pm
 |
| Jonizacijos energija (pirmas elektronas) |
1520,6 kJ/mol (eV)
 |
| Elektronų konfigūracija | [Ne] 3s² 3p6 |
| Cheminės savybės
  |
| Kovalentinis spindulys |
98 pm
 |
| Jono spindulys |
? pm
 |
| Elektroneigiamumas |
0,09 (pagal Polingą)
 |
| Elektrodo potencialas |
?
 |
| Oksidacijos laipsniai |
?
 |
| Termodinaminės savybės
  |
| Tankis |
1,784 g/cm³ |
| Šiluminė talpa |
? J/(K·mol)
 |
| Šiluminis laidumas |
0,0177 W/(m·K)
 |
| Lydymosi temperatūra |
83,95 K
 |
| Lydymosi šiluma |
1,188 kJ/mol
 |
| Virimo temperatūra |
87,45 K
 |
| Garavimo šiluma |
6,506 kJ/mol
 |
| Molinis tūris |
22,39 cm³/mol
 |
| Kristalinė gardelė
  |
| Kristalinė gardelė |
?
 |
| Gardelės periodas |
? Å
 |

**Argonas** – cheminis periodinės elementų lentelės VIII grupės elementas, žymimas **Ar**, eilės numeris 18. Sunkesnės už orą, bekvapės, bespalvės vienatomės inertinės dujos. Vandenyje beveik netirpsta. Ore yra 0,934 % tūrio, litosferoje – 4·10-60, iš visų inertinių dujų argono atmosferoje daugiausia.
Atrado 1894 metais *J. Rayleigh* ir *W. Ramsay*.

Gaunamas iki -100 °C atšaldytą orą distiliuojant frakciniu būdu.
Naudojamas cheminėje sintezėje, branduolinėje technikoje, metalurgijos procesuose, puslaidininkių medžiagų gamybai, reklaminėse šviesose (švyti mėlynai). Per metus pagaminama apie 5·1010 m³.
Žinomi trys stabilūs izotopai.

## Naudojimas

Juo pripildomos elektros lemputės.

Naudojama suvirinimo procesuose.

## Pavadinimo kilmė

Argono pavadinimą lėmė jo cheminė savybė – jis sunkiai reaguoja su daugeliu kitų elementų, o reakcijose yra itin pasyvus: gr. argos 'tingus, pasyvus, neveiklus'.

Vikižodynas
# Chrysler Building

| Chrysler Building |
| --- |
|  |
| Vieta | Manhatanas, Niujorkas, JAV |
| Statusas | Pastatytas |
| Statybų pradžia | 1928 m. |
| Statybų pabaiga | 1930 m. |
| Antena | 318,8 m (1 046 pėdos) |
| Stogas | 282,0 m (925 pėdos) |
| Aukštų sk. | 77 |
| Plotas | 111 201 m² (1 195 000 pėdų²) |

**Chrysler Building** – art deco stiliaus, plieninės dangos dangoraižis, pastatytas rytinėje Manhatano dalyje, Niujorke, JAV. Pastato architektas – Viljamas Van Alenas. Pastatas yra 318,8 metrų (1 046 pėdų) aukščio ir buvo aukščiausias pasaulyje iki 1931 m., kai buvo pastatytas Empire State Building dangoraižis.

## Istorija

Pasiekęs karjeros aukštumų Volteris Persis Kraisleris – galėjo leisti sau prabangą pasistatydinti firmos „Chrysler“ pastatą Niujorke. Stojus didžiajam ekonomikos nuosmukiui, Kraisleris sekdamas to meto mada, nupirko teisę į žemės nuomą ir architektų projektus rizikingai įmonei, kurios steigėju tapo Viljamas H. Reinoldsas. Kraisleris norėjo statinio – klasikinio dangoraižio, pačiame Manhatano centre, simbolizuojančio naujojo šimtmečio didybę. Dangoraižio statybų eigoje neapsieita be intrigų. Be šio pastato, dėl aukščiausiojo vardo varžėsi kiti tuo pat metu statyti 40 Wall Street ir Empire State Building pastatai. 1930 m. dangoraižis buvo užbaigtas. Šlovingą, bet trumpaamžį aukščiausio (319 m) pastato vardą padėjo iškovoti savita, moderni, laiba smailė. Tačiau jau 1930 m. pabaigoje aukščiausiojo titulą perėmė Empire State Building.

## Architektūra

Viljamo Van Aleno projektuotas firmos „Chrysler“ pastatas dėl savo architektūros stilizavimo ir puošnaus dizaino laikomas viena sėkmingiausių art deco stiliaus interpretacijų Jungtinėse Valstijose. Centrinio bokšto atramą ties trisdešimt pirmuoju aukštu akcentuoja keturi kampiniai metalo elementai, panašūs į milžiniškus Merkurijaus dėvėtus sparnuotus šalmus, taip pat pastatą iš išorės juosiantis frizas, puoštas automobilio ratais ir kitomis detalėmis. Ties 61-uoju aukštu yra aštuonetas stilizuotų erelių galvų. Trikampiais langais ir žvilgančiomis metalo plokštėmis padailinta smailė primena automobilio radiatoriaus groteles. Iš pradžių „Chrysler“ pastatas dominavo Niujorko centre. Saviti jo komponentai ir šio įmonės automobilių markės simbolizavo „Chrysler“ kompanijos pranašumą prieš kitus tos pačios šakos koncernus ir paties individo bei jo finansinės galios triumfą. Pasak Bruno Cevio, „firmos Chrysler pastatas nustelbė visus, išsibarsčiusius aplink“.

* Ornamentas, primenantis automobilio variklio gaubto ženkliuką
* Ornamentai, primenantys automobilio ratų gaubtus bei sparnus
*

## Šaltiniai

|  |  |  |
| --- | --- | --- |
| Prieš tai: **40 Wall Street** | **Aukščiausias pastatas Niujorke** 1930–1931 | Po to: **Empire State Building** |
# Psichoaktyviosios medžiagos

Psichoaktyviosios medžiagos
**Psichoaktyviosios medžiagos** – medžiagos arba jų mišiniai, darantys įtaką centrinės nervų sistemos veiklai ir sukeliantys psichinės būklės pokyčių. Vartojamos atsipalaidavimui, ritualuose (enteogenai) ir medicinoje.

Psichiatrijoje taikomi preparatai, reguliuojantys sutrikusią medžiagų apykaitą galvos smegenyse ir skiriami psichikos sutrikimams gydyti, vadinami psichotropiniais vaistais.

* Terminas **psichotropinės medžiagos** (sen. gr. τροπικός – 'keičiantis') plačiąja prasme reiškia tą patį, ką ir terminas „psichoaktyviosios medžiagos“ (kuriuo vadinami tiek psichotropiniai vaistai, tiek ir narkotinės medžiagos, pavyzdžiui, psichikos stimuliatoriai, haliucinogenai, opioidai).

Narkotinių medžiagų tarptautinės kontrolės kontekse terminas „psichotropinė medžiaga“ taikomas 1971 m. Tarptautinėje psichotropinių medžiagų konvencijoje išvardintiems preparatams.

* **Neurotropinės medžiagos**  – didelė vaistinių preparatų grupė, daranti kokybinį poveikį centrinei ir periferinei nervų sistemoms. Neurotropinės medžiagos gali slopinti arba stimuliuoti nervinio susijaudinimo perdavimą, pamažinti arba padidinti periferinių nervinių galūnių jautrumą, daryti įtaką įvairiems sinapsių receptoriams.

## Klasifikacija

### Rekreacinės medžiagos

Dauguma psichoaktyviųjų medžiagų vartojamos dėl jų poveikio nuotaikai ir pojūčiams, taip pat ir tos medžiagos, kurios dažnai vartojamos medicinoje, pavyzdžiui, psichiatrijoje. Psichoaktyviosioms medžiagoms priskiriami, pavyzdžiui, kofeinas, alkoholis, kokainas, LSD, nikotinas ir narkotinės kanapės.

* alkoholis;
* opioidai (pvz.: heroinas, kodeinas, morfijus);
* kanabinoidai (pvz.: marihuana, hašišas, kanapės);
* kokainas ir kokos preparatai;
* stimuliantai (pvz.: amfetaminas, kofeinas, efedrinas)
* haliucinogenai (pvz.: ketaminas, meskalinas, ekstazis, LSD);
* tabakas;
* lakiosios medžiagos (pvz.: acetonas, klijai, tirpikliai).

### Psichotropiniai vaistai

Psichiatrijoje psichikos sutrikimams gydyti vartojami tokie vaistai:

* Antidepresantai;
* Trankviliantai (raminamieji ir migdomieji vaistai);
* Antipsichoziniai vaistai (slopina psichozę);
* Nuotaikų stabilizatoriai (lygina nuotaikas, jų svyravimus);
* Nootropai (gerina atmintį, dėmesio sukaupimą).

Tas pats psichotropinis vaistas gali turėti keleriopą poveikį.

## Išnašos
# Hans Bethe

| Hans Bethe |
| --- |
|  |
| Gimė | 1906 m. liepos 2 d. Strasbūras, Vokietijos imperija |
| Mirė | 2005 m. kovo 6 d. (98 metai) Niujorkas, JAV |
|  |
| Sritis | branduolinė fizika |
| Organizacijos | Kornelio universitetas |
|  |
| Alma mater | Frankfurto universitetas Miuncheno universitetas |
| Žinomas (-a) už | branduolinė fizika kvantinė elektrodinamika anglies, azoto ir deguonies ciklas |
| Parašas |
|  |

**Hansas Albrechtas Bėtė** (vok. *Hans Bethe*; 1906 m. liepos 2 d. – 2005 m. kovo 6 d.) – JAV ir vokiečių fizikas. 1967 m. apdovanotas Nobelio fizikos premija už teorinius darbus žvaigždinėje nukleosintezėje. Didžiąją karjeros dalį buvo Kornelio universiteto profesorius.

## Šaltiniai